El cargol poma (Pomacea sp) és un cargol procedent d'una extensa àrea de Sud-amèrica i està considerada una de les 100 espècies invasores més perjudicials del món per la seva afectació al conreu de l'arròs.
En data 30 de juliol de 2010 es va publicar l'Ordre AAR/404/2010, de 27 de juliol, per la qual es declara oficialment l'existència d'un focus del cargol poma ( Pomacea sp ) a l'hemidelta esquerre del delta de l'Ebre, la qual va ser modificada per l'Ordre AAM/63/2013, de 16 d'abril (per adaptar-la a la Decisió de la Comissió 2012/697/UE, de 8 de novembre de 2012, relativa a les mesures per evitar la introducció en la Unió Europea i la propagació en el seu interior del gènere Pomacea sp (Perry), i en la qual s'estableixen mesures respecte a la circulació de vegetals susceptibles de ser afectats i respecte a l'establiment de zones demarcades.
Igualment. en data 27 d'octubre de 2015, es va publicar la Resolució ARP/2358/2015, de 21 d'octubre, per la qual es declara un focus de cargol poma ( Pomacea sp ) a Girona.
La normativa citada anteriorment atorga competència a la Direcció General d'Agricultura i Ramaderia per establir i modificar mitjançant resolució les mesures a dur a terme a les zones demarcades.
Actualment, la Resolució ARP/996/2017, de 5 de maig, fixa les mesures obligatòries de lluita contra el cargol poma ( Pomacea sp ) a la zona demarcada de les comarques del Baix Ebre i el Montsià, i preveu a l'article 3.1 a) com a mesura específica dels camps infestats la de no iniciar el conreu de l'arròs i mantenir la parcel·la completament eixuta sense cap mena d'aportació d'aigua durant tota la temporada de cultiu, excepte per aplicar un tractament amb saponines.
El DARP vol compensar les pèrdues econòmiques dels agricultors com a conseqüència de la mesura citada anteriorment.
Per assegurar la màxima transparència de les mesures adoptades i un seguiment efectiu, d'acord amb el marc jurídic actual, s'ha optat per sotmetre els ajuts d'aquesta Ordre al Reglament (UE) 702/2014 de la Comissió, de 25 de juny de 2014, pel qual es declaren determinats ajuts en els sectors agrícola i forestal i en zones rurals compatibles amb el mercat interior en aplicació dels articles 107 i 108 del Tractat de Funcionament de la Unió Europea.
D'acord amb l'article 9 del Reglament esmentat, les bases reguladores de la present convocatòria han estat comunicades a la Comissió Europea i li ha estat assignat el número SA.49489.
Conseqüentment, valorada la conveniència de donar suport al sector del cultiu de l'arròs mitjançant un ajut econòmic, d'acord amb l'article 92 del Text refós de la Llei de finances públiques de Catalunya, aprovat per Decret legislatiu 3/2002, de 24 de desembre, a proposta de la Direcció General d'Agricultura i Ramaderia del Departament d'Agricultura, Ramaderia, Pesca i Alimentació, i en ús de les atribucions que m'han estat conferides,
Aprovar les bases reguladores dels ajuts destinats a compensar les pèrdues econòmiques derivades de l'aplicació obligatòria de la mesura de lluita contra el cargol poma consistent en no conrear els camps d'arròs infestats amb cargol poma a les àrees demarcades de Catalunya, les quals es publiquen a l'annex 1 d'aquesta Ordre.
Aprovar el procediment de tramitació telemàtica de sol·licituds que figura en l'annex 2.
Aquests ajuts tenen naturalesa d'ajuts d'estat, per la qual cosa la Comissió Europea pot emetre una decisió per la qual tant les bases reguladores i la convocatòria, com les resolucions de concessió, es poden veure modificades, si escau, per adaptar-se als termes del pronunciament esmentat.
Aquesta Ordre entrarà en vigor l'endemà de la seva publicació en el Boletín Oficial del Estado.
(De conformitat amb allò que s'estableix al Reial Decret 944/2017, de 27 de octubre)
L'objecte dels ajuts que estableix l'Ordre és compensar els titulars d'explotacions agrícoles infestades amb cargol poma de Catalunya per la pèrdua d'ingressos derivada de l'aplicació obligatòria de la mesura de no conrear-les imposada per la direcció general competent en matèria de sanitat vegetal, d'acord amb el que preveu l'article 26.9.b) del Reglament (UE)702/2014).
Poden ser beneficiàries d'aquests ajuts les persones físiques o jurídiques, públiques o privades, i altres tipus d'unitats econòmiques o de patrimoni separat, tot i que no tinguin personalitat jurídica que compleixin els requisits següents en el moment de presentar la seva sol·licitud:
a)Tenir la condició de PIME d'acord amb els criteris establerts en l'annex 1 del Reglament (UE)702/2014).
b) Ser titular d'una explotació agrícola afectada per la mesura obligatòria de no iniciar el conreu d'arròs i de mantenir la parcel·la eixuta sense cap mena d'aportació d'aigua durant tota la temporada de cultiu, imposada per la directora general competent en matèria de sanitat vegetal.
c) Complir amb la normativa en matèria de sanitat vegetal vigent.
3.1 Per obtenir la condició de beneficiàries de les subvencions, les persones sol·licitants han de complir els requisits i les condicions generals establerts a l'article 13 de la Llei 38/2003, de 17 de novembre, general de subvencions, i els següents:
b) Presentar declaració sobre si s'han demanat i/o s'han obtingut altres ajuts públics o privats per a la mateixa activitat, fent constar la relació detallada amb l'entitat concedent i la quantitat sol·licitada i/o obtinguda.
c) En cas d'empreses amb 50 o més treballadors, complir amb la quota legal de reserva de llocs de treball en la plantilla de l'empresa prevista a l'article 42.1 del Text refós de la Llei general de les persones amb discapacitat i de la seva inclusió social, aprovat pel Reial decret legislatiu 1/2013, de 29 de novembre, o amb les mesures alternatives de caràcter excepcional previstes pel Reial decret 364/2005, de 8 d'abril, i pel Decret 86/2015, de 2 de juny.
d) En cas d'empreses de plantilla igual o superior a 25 persones, disposar de mitjans per prevenir i detectar casos d'assetjament sexual i d'assetjament per raó de sexe, i per intervenir-ho als seus centres de treball d'acord amb els agents socials, de conformitat amb la Llei 5/2008, de 24 d'abril, del dret de les dones a eradicar la violència masclista.
e) No tenir la consideració d'empresa en situació de crisi, d'acord amb la definició continguda en l'article 2.14 del Reglament (UE) 702/2014 de la Comissió.
f) Quan es tracti de persones físiques empresàries: estar donat d'alta en el cens de l'impost sobre activitats econòmiques en aquells supòsits en què sigui obligatori.
g) Quan es tracti d'entitats sense ànim de lucre: Estar inscrites en el registre corresponent.
h) En cas de comptar amb centres laborals complir amb la normativa de política lingüística fent constar, almenys en català, els rètols i les informacions de caràcter fix i que continguin text que han de figurar a l'interior dels centres laborals adreçats a les persones que hi treballen.
i) En cas de comptar amb centres i establiments oberts al públic, complir amb la normativa de política lingüística atenent els consumidors en qualsevol de les llengües oficials de Catalunya i redactant, almenys en català, la senyalització i els cartells d'informació general de caràcter fix i els documents d'oferta de serveis per a les persones usuàries i consumidores dels establiments oberts al públic.
j) En el cas en què la persona beneficiària sigui una associació: tenir els estatuts adaptats a la Llei 5/2011, de 19 de juliol, de modificació de la Llei 4/2008, de 24 d'abril, del llibre tercer del Codi civil de Catalunya, relatiu a les persones jurídiques, abans del 31 de desembre de 2012.
k) En el cas d'agrupació de persones físiques o jurídiques, aquesta no es podrà dissoldre fins que no hagin transcorregut els terminis de prescripció que preveuen l'article 100.4 del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i l'article 65 de la Llei 38/2003, de 17 de novembre, general de subvencions.
l) No estar subjectes a una ordre de recuperació pendent després d'una decisió prèvia de la Comissió que hagi declarat l'ajut il·legal i incompatibles amb el mercat interior.
m) En el cas d'empreses i entitats, no haver estat mai objecte de sancions administratives fermes ni de sentències fermes condemnatòries perquè han exercit o tolerat pràctiques laborals considerades discriminatòries per raó de sexe o de gènere.
n) Les persones sol·licitants d'aquests ajuts s'han d'adherir al codi ètic que figura com a annex 3.
3.2 Els ajuts establerts en aquesta Ordre són compatibles amb altres ajuts concedits per a les mateixes finalitats sempre que es compleixin els requisits que preveu l'article 8 del Reglament (UE) 702/2014 de la Comissió, de 25 de juny de 2014, pel qual es declaren determinats ajuts en els sectors agrícola i forestal, i en zones rurals compatibles amb el mercat interior en aplicació dels articles 107 i 108 del Tractat de Funcionament de la Unió Europea, i, per tant, es poden acumular amb qualsevol ajut estatal, sempre que l'esmentat ajut es refereixi a costos subvencionables identificables diferents, o bé qualsevol altre ajut estatal en relació als mateixos costos subvencionables, parcialment o totalment solapats, únicament si tal acumulació no supera la intensitat de l'ajut o import d'ajut més elevat aplicable a l'esmentat ajut en virtut d'aquest Reglament.
Per contra, i tenint en compte que l'objecte d'aquests ajuts és compensar les pèrdues econòmiques derivades de l'obligació de no conrear els camps d'arròs infestats amb cargol, són incompatibles amb l'ajut associat al conreu d'arròs i amb l'ajut agroambiental de gestió sostenible de zones humides.
4.1 L'ajut té caràcter de subvenció directament aplicable per les pèrdues econòmiques derivades de l'obligació de no conrear les parcel·les infestades per cargol poma.
4.2 La quantia màxima destinada a aquests ajuts i l'aplicació pressupostària a la qual s'ha d'imputar és la que es determina a l'apartat 3 de la Resolució de convocatòria.
4.3 L'import de l'ajut és de 1.260 euros per hectàrea.
4.4 La determinació de la quantia dels ajuts es realitzarà en funció del nombre de sol·licituds i de la disponibilitat pressupostària, i d'acord amb els criteris d'atribució establerts a l'apartat 9 d'aquestes bases reguladores.
Als efectes d'aquestes bases, es consideren despeses subvencionables el manteniment de les explotacions agrícoles infestades de cargol poma, sense conrear i eixutes sense cap mena d'aportació d'aigua durant tota la temporada de cultiu, imposada per la directora general competent en matèria de sanitat vegetal, entenent aquest el comprès entre el 15 d'abril i el 31 d'octubre, ambdós inclosos, de l'any de la convocatòria.
Les sol·licituds per acollir-se a aquests ajuts es formalitzaran preferentment en imprès normalitzat, que es podrà descarregar des de la seu electrònica https://seu.gencat.cat en el canal que correspongui, mitjançant els formularis normalitzats que es faciliten a través de la pàgina web Tràmits GENCAT [URL] o obtenir en qualsevol dependència del DARP.
Aquestes sol·licituds s'adreçaran a la Direcció General d'Agricultura i Ramaderia, i es presentaran en les oficines comarcals del DARP, preferentment, sense perjudici de fer ús de la resta de mitjans establerts en la Llei 39/2015, d'1 d'octubre, i la Llei 26/2010, de 3 d'agost, dins el termini establert en la convocatòria.
7 Documentació a presentar amb la sol·licitud
7.1 A les sol·licituds, s'hi ha d'adjuntar la documentació que es detalla a continuació.
No obstant això, no cal aportar els documents indicats en les lletres posteriors en el cas que la persona sol·licitant els hagi presentat anteriorment a qualsevol òrgan de l'Administració de la Generalitat, sempre que no hagin transcorregut més de cinc anys des de la presentació i no que hagin experimentat cap modificació.
a) Verificació de les dades d'identitat de la persona sol·licitant o de qui la representi corresponents al DNI/NIF/NIE o altre document que l'acrediti, si s'escau, en cas de no haver autoritzat el DARP o obtenir aquesta informació, d'acord amb l'apartat 7.4.
Si aquesta documentació està disponible al Registre d'Entitats Jurídiques, Registre de Cooperatives o Registre de Societats Agràries de Transformació (SAT), es verificarà d'ofici.
Si aquesta documentació està disponible al Registre d'Entitats Jurídiques o al Registre de Cooperatives o Registre de Societats Agràries de Transformació (SAT), el DARP ho verificarà d'ofici.
e) Identificació de la/les parcel·la/les respecte de les que es sol·licita l'ajut, amb indicació de terme municipal, polígon, parcel·la, recinte i superfície.
7.2 L'imprès de sol·licitud inclourà declaracions responsables sobre els aspectes que es detallen a continuació i que la persona sol·licitant ratifica mitjançant la signatura de la sol·licitud.
b) No estar sotmès a les causes que impedeixin adquirir la condició de persona beneficiària que estableix l'article 13 de la Llei 38/2003, de 17 de novembre, general de subvencions, ni l'article 99 del Decret legislatiu 3/2002, pel qual s'aprova el text refós de la Llei de finances públiques de Catalunya.
c) Declaració sobre si s'han demanat i/o s'han obtingut altres ajuts públics o privats per a la mateixa activitat, fent constar la relació detallada amb l'entitat concedent i la quantitat sol·licitada i/o obtinguda.
g) No tenir la consideració d'empresa en situació de crisi, d'acord amb la definició continguda en l'article 2.14 del Reglament (UE) 702/2014 de la Comissió.
h) No haver rebut ajuts que hagin estat declarats il·legals o incompatibles per la Comissió Europeu, o si s'escau, si havent rebut aquests ajuts, han procedit al seu reemborsament o pagament en un compte bancari bloquejat.
i) Quan es tracti de persones físiques empresàries: Estar donat d'alta en el cens de l'impost sobre activitats econòmiques en aquells supòsits en què sigui obligatori.
j) Quan es tracti d'entitats sense ànim de lucre: Estar inscrites en el registre corresponent.
k) Als centres laborals, compliment de la normativa de política lingüística: Fer constar, almenys en català, els rètols i les informacions de caràcter fix i que continguin text que han de figurar a l'interior dels centres laborals adreçats a les persones que hi treballen.
l) Quan es tracti de centres i establiments oberts al públic, compliment de la normativa de política lingüística: Atendre els consumidors en qualsevol de les llengües oficials de Catalunya i redactar, almenys en català, la senyalització i els cartells d'informació general de caràcter fix i els documents d'oferta de serveis per a les persones usuàries i consumidores dels establiments oberts al públic.
m) En el cas de les fundacions, compliment de la normativa en relació amb els comptes: Haver complert el deure de presentar els comptes anuals davant del protectorat.
n) En el cas d'agrupació de persones físiques o jurídiques compromís de no dissoldre's fins que no hagin transcorregut els terminis de prescripció que preveuen l'article 100.4 del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i l'article 65 de la Llei 38/2003, de 17 de novembre, general de subvencions.
o) En el cas d'empreses i entitats, no haver estar sancionada o condemnada perquè ha exercit o tolerat pràctiques laborals considerades discriminatòries per raó de sexe o de gènere, sancionada per resolució administrativa ferma o condemnada per sentència judicial ferma.
Aquesta informació es consultarà d'ofici al registre corresponent del Departament d'Empres i Coneixement.
La inexactitud, falsedat o omissió de caràcter essencial en qualsevol dada o document que acompanyi la sol·licitud de subvencions deixen sense efecte aquest tràmit, des del moment en què es coneguin i prèvia audiència a la persona interessada, i, en conseqüència, comporten la inadmissió de la sol·licitud de subvenció, sens perjudici que puguin ser causa de revocació de la subvenció, si es coneixen amb posterioritat a la concessió.
7.3 La presentació de la sol·licitud de l'ajut per part de la persona interessada comportarà l'autorització al DARP per obtenir els certificats o verificacions necessaris per a la tramitació de l'ajut a emetre per altres administracions o entitats públiques.
7.4 La presentació de la sol·licitud de subvenció faculta el DARP per comprovar la conformitat de les dades que s'hi contenen o es declaren.
8 Termini de presentació de sol·licituds
El termini de presentació de sol·licituds és el que s'indica a la convocatòria d'ajuts corresponent.
En cas que l'import sol·licitat subvencionable superi el pressupost màxim que estableix la convocatòria, es prorratejerà entre les entitats perceptores de l'ajut.
10.1 Aquests ajuts s'atorguen de forma directa i, si s'exhaureix el pressupost fixat en la convocatòria corresponent, s'aplica el prorrateig entre les sol·licituds auxiliables.
10.2 Els actes de tràmit que hagi de notificar l'òrgan instructor o el concedent es notificaran a les persones interessades mitjançant la seva publicació al Tauler electrònic de l'Administració de la Generalitat de Catalunya ( http://tauler.seu.cat ).
10.3 L'òrgan instructor i l'òrgan competent per resoldre són els que es determinin a la convocatòria corresponent.
10.4 La Comissió de Valoració podrà sol·licitar a l'òrgan instructor tots els documents i els informes que consideri necessaris per a l'elaboració de l'informe d'avaluació.
10.5 Quan les sol·licituds qualificades d'auxiliables superin la disponibilitat pressupostària, la Comissió de Valoració determinarà l'assignació dels fons, d'acord amb els criteris d'atribució i prioritats establerts en l'apartat 9 d'aquestes bases reguladores.
10.6 Un cop avaluades les sol·licituds, l'òrgan instructor formula la proposta de resolució provisional de concessió de les subvencions, d'acord amb l'informe de la comissió de valoració.
10.7 La subvenció podrà ser reduïda totalment o parcialment abans que no es dicti la resolució definitiva com a conseqüència de les restriccions que derivin del compliment dels objectius d'estabilitat pressupostària i sostenibilitat financera.
11.2 Comportarà el desistiment de la sol·licitud la manca de presentació de qualsevol dels documents que preveu la base 6 o la manca d'esmena dels requisits esmenables, dins el termini de 10 dies hàbils i amb el requeriment previ.
11.3 Prèviament a la concessió de les subvencions, l'òrgan instructor ha de resoldre sobre la inadmissió o el desistiment de les sol·licituds, i ha de notificar la resolució d'inadmissió o desistiment a les persones interessades mitjançant la seva publicació al Tauler electrònic de l'Administració de la Generalitat de Catalunya http://tauler.seu.cat sens perjudici que pugui utilitzar addicionalment altres mitjans electrònics.
11.4 Sens perjudici del desistiment previst en la base 11.4, qualsevol persona sol·licitant pot desistir per escrit de la seva sol·licitud de subvenció, abans de la concessió, i l'òrgan instructor l'ha d'acceptar.
12.1 D'acord amb la documentació presentada, de les comprovacions d'ofici efectuades i l'informe de la Comissió de Valoració, l'òrgan instructor elevarà la proposta de resolució corresponent a l'òrgan competent per resoldre.
12.2 En la resolució de concessió figuraran, com a mínim, el número d'identificació de l'ajut estatal assignat per la Comissió, l'import màxim de l'ajut, les condicions que haurà de complir la persona beneficiària, el caràcter d'ajut d'estat, la menció expressa del Reglament (UE) 702/2014 de la Comissió, de 25 de juny de 2014, pel qual es declaren determinats ajuts en els sectors agrícola i forestal i en zones rurals compatibles amb el mercat interior en aplicació dels articles 107 i 108 del Tractat de Funcionament de la Unió Europea, juntament amb el títol i la referència de publicació en el DOUE, la procedència dels fons amb els quals es finança l'ajut i la via de recurs que correspongui.
12.3 La resolució de concessió es notificarà individualment a les persones beneficiàries d'acord amb el que preveu l'article 41 de la Llei 39/2015, d'1 d'octubre, del Procediment Administratiu Comú de les Administracions Públiques i, complementàriament, es publicarà un extracte en el tauler electrònic de la Generalitat de Catalunya https:/tauler.seu.cat.
En relació a la publicitat dels ajuts concedits, es seguirà l'apartat 2.8 de la convocatòria.
Les persones beneficiàries han de mantenir sense cultivar les parcel·les durant el període que estableixi la resolució del/de la director/a general competent en matèria de sanitat vegetal d'entre el 15 d'abril i el 31 d'octubre, i que serà comprovat presencialment en el mateix període per tècnics del DARP mitjançant acta de comprovació de l'execució de la prohibició del conreu de l'arròs com a mesura d'eradicació del cargol poma que serà el document justificatiu de l'actuació subvencionable.
15.1 La proposta de pagament de la subvenció es realitzarà amb una certificació prèvia dels serveis competents del DARP, que es durà a terme com a màxim el 15 de novembre, segons la qual l'activitat està justificada degudament mitjançant l'acta de comprovació de l'execució de la prohibició del conreu de l'arròs com a mesura d'eradicació del cargol poma.
15.2 Les persones beneficiàries, per rebre l'import de les subvencions, han d'estar al corrent de les obligacions amb l'administració tributària i la social en el moment que el DARP realitzi les comprovacions corresponents amb l'Administració Tributària i la Tresoreria General de la Seguretat Social, així com no tenir deutes de cap mena amb la Generalitat de Catalunya.
No caldrà aportar els certificats acreditatius en el cas de l'autorització al DARP a què es refereix l'apartat 7.3.
15.3 Les persones beneficiàries estan obligades a facilitar tota la informació que els sigui requerida per la Intervenció General de la Generalitat, la Sindicatura de Comptes o altres òrgans competents, d'acord amb el Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
15.4 La regulació dels pagaments en efectiu és la continguda en l'article 7 de la Llei 7/2012, de 29 d'octubre, per la qual cosa no es poden pagar en efectiu operacions en les quals una de les parts contractants sigui empresari o professional amb un import igual o superior a 2.500 euros o el seu equivalent en moneda estrangera.
16 Obligacions de les persones beneficiàries
a) Complir l'obligació de no conrear imposada com a mesura de lluita contra el cargol poma.
(Aquesta comunicació s'haurà de fer tan bon punt es coneguin i, en tot cas, abans de la justificació de l'aplicació dels fons rebuts).
e) Complir les altres obligacions que preveuen la normativa vigent en matèria de subvencions i aquestes bases reguladores.
f) En el cas de persones jurídiques, quan l'ajut concedit sigui superior a 10.000,00 euros, comunicar al DARP la informació relativa a les retribucions de llurs òrgans de direcció o administració, a l'efecte de fer-les públiques.
La resolució de concessió es pot modificar en cas d'alteració de les condicions que van determinar l'atorgament, siguin les relatives a la persona beneficiària o com a conseqüència d'una decisió de l'Administració.
18 Revocació i reintegrament de les quantitats percebudes indegudament
18.1 L'òrgan concedent, prèvia tramitació del procediment legalment establert, ha de revocar totalment o parcialment les subvencions concedides amb l'obligació per part del beneficiari de retornar l'import rebut i de pagar l'interès de demora corresponent, en els supòsits previstos al Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i a la Llei 38/2003, 17 de novembre, general de subvencions.
18.2 Són causes d'invalidesa de la resolució de concessió, que comporten l'obligació de tornar les quantitats percebudes, les que estableix l'article 36 de la Llei 38/2003, de 17 de novembre, general de subvencions.
18.3 També serà procedent el reintegrament de les quantitats percebudes i l'exigència d'interès de demora corresponent des del moment del pagament de l'ajut fins a la data en què s'acordi la procedència del reintegrament, en els casos que estableix l'article 37 de la Llei 38/2003, de 17 de novembre, general de subvencions, i l'article 99 del Text refós de la Llei de finances públiques de Catalunya, aprovat per Decret legislatiu 3/2002, de 24 de desembre, i de la normativa en matèria de sanitat vegetal.
Així mateix, serà procedent el reintegrament en el cas d'una decisió de la Comissió Europea que declari la incompatibilitat del règim d'ajuts amb la normativa comunitària.
18.4 El reintegrament de les quantitats percebudes indegudament es regeix pel que estableix el Decret legislatiu 3/2002, de 24 de desembre, i pel que resulti aplicable de la Llei 38/2003, de 17 de novembre, i les normes de desplegament.
El procediment de reintegrament de subvencions es regirà per les disposicions generals sobre procediment administratiu que estableix el títol IV de la llei 39/2015, d'1 d'octubre, del Procediment Administratiu Comú de les Administracions Públiques, sense perjudici de les especialitats que s'estableixin en la normativa aplicable en matèria de subvencions.
Els òrgans competents del DARP tenen la facultat de realitzar els controls que considerin necessaris per comprovar les dades que justifiquen l'atorgament de l'ajut i d'inspeccionar les explotacions agrícoles per comprovar que es compleixen la destinació dels ajuts, els requisits i els compromisos establerts en aquestes bases reguladores.
D'acord amb l'article 46.2 de la Llei 38/2003 la negativa al compliment de l'obligació de col·laboració dels beneficiaris o tercers a prestar col·laboració i facilitar la documentació que els sigui requerida en exercici d'aquestes funcions d'inspecció i control, es considerarà resistència, excusa, obstrucció o negativa i, per tant, causa de revocació, i reintegrament en el seu cas, de l'ajut, sense perjudici de les sancions que puguin correspondre.
El règim sancionador aplicable a aquesta línia d'ajuts és el que preveuen el Decret legislatiu 3/2002, de 24 de desembre, la Llei 38/2003, de 17 de novembre, i la Llei 39/2015, d'1 d'octubre, sense perjudici de les especialitats que es puguin derivar de la normativa sectorial aplicable.
Si aquesta conducta està tipificada com a infracció en la legislació aplicable, dóna lloc a la incoació de l'oportú expedient sancionador d'acord amb el règim sancionador a què fa referència l'apartat anterior.
22.1 Les dades de caràcter personal que les persones beneficiàries han de facilitar per tal d'obtenir la subvenció sol·licitada s'inclouen al fitxer dels registres de ramaderia de la Direcció General d'Agricultura i Ramaderia, regulat a l'Ordre AAR/222/2013, de 12 de setembre, de regulació dels fitxers de dades de caràcter personal gestionats pel Departament d'Agricultura, Ramaderia, Pesca, Alimentació i Medi Natural, i l'Institut Català de la Vinya i el Vi (DOGC núm. 6468, de 27.9.2013).
La seva finalitat és gestionar les subvencions que atorga la Direcció General d'Agricultura i Ramaderia.
Les persones interessades poden exercir els drets de l'afectat mitjançant escrit dirigit a la Subdirecció General de Ramaderia: Gran Via de les Corts Catalanes, 612-614, 08007 Barcelona; tel. 93 304 67 76 [EMAIL]
22.2 Les entitats sol·licitants i perceptores dels ajuts han de complir amb la normativa relativa a protecció de dades de caràcter personal, tot adoptant i implementant les mesures de seguretat previstes per la Llei orgànica 15/1999, de 13 de desembre, de protecció de dades de caràcter personal, i el Reial decret 1720/2007, de 21 de desembre, pel qual s'aprova el Reglament de desenvolupament de la Llei Orgànica 15/1999, de 13 de desembre, de protecció de dades de caràcter personal.
2.1 Les sol·licituds per participar en la convocatòria pública d'aquests ajuts s'han de presentar per mitjans telemàtics mitjançant la pàgina https://seu.gencat.cat
4 Identificació de la persona sol·licitant
En el cas que l'import total de la subvenció adjudicada superior un total de 60.000 €, es requerirà un nivell alt de seguretat en la identificació i la signatura electrònica, per al tràmit d'acceptació de la subvenció o bé en el tràmit de justificació.
4.2 En cas que el sol·licitant sigui una persona jurídica, per realitzar la sol·licitud serà necessari el certificat digital de persona jurídica o el certificat digital del representant de l'empresa, d'acord amb el paràgraf anterior.
5.2 A efectes de còmput de terminis, la recepció pel Registre telemàtic corporatiu de la Generalitat de Catalunya (S ) un dia inhàbil s'entén efectuada el primer dia hàbil següent.
6 Efectes de la presentació de sol·licituds
Principis ètics i regles de conducta als quals les persones beneficiàries d'aquests ajuts han d'adequar la seva activitat, i efectes d'un eventual incompliment d'aquests principis.
D'acord amb l'article 55.2 de la Llei 19/2014, de 29 de desembre, de transparència, accés a la informació pública i bon govern, les administracions i els organismes compresos en l'àmbit d'aplicació d'aquesta llei han d'incloure, en les bases de convocatòries de subvencions o ajuts, els principis ètics i les regles de conducta als quals han d'adequar l'activitat les persones beneficiàries, i els efectes d'un eventual incompliment d'aquests principis.
En compliment d'aquesta previsió legal, es fan públics els principis ètics i les regles de conducta als quals les persones beneficiàries d'aquestes subvencions han d'adequar la seva activitat i els efectes d'un eventual incompliment d'aquests.
Efectes d'un eventual incompliment dels principis ètics i les regles de conducta:
En cas d'incompliment dels principis ètics i les regles de conducta, serà d'aplicació el règim sancionador previst en la Llei 19/2014, de 29 de desembre, i les sancions que preveu l'article 84 pel que fa a beneficiaris d'ajuts públics, sens perjudici d'aquelles altres possibles conseqüències previstes a la legislació vigent en matèria de subvencions.